বিশেষজ্ঞদের দাবি, চীনে প্রতি বছর ৪৩ লক্ষ মানুষ ক্যান্সারে আক্রান্ত হন। ক্যান্সার চিকিৎসার ওষুধ অন্যান্য দেশ থেকে আমদানি করা ব্যয়বহুল বলে দাবি বেজিং-এর। সেই তুলনায় ভারতে দুরারোগ্য ওষুধের দাম অনেকটাই সস্তা। চীনা বিদেশমন্ত্রকের মুখপাত্র হুয়া চুনিং জানিয়েছেন, এ বিষয়ে ভারত এবং চীনের দ্বিপাক্ষিক চুক্তি হয়েছে। উল্লেখ্য, গত মে মাসে ক্যান্সারের ওষুধের উপর আমদানি শুল্ক তুলে নেয় চিন। কিন্তু সে দেশের ফুড অ্যান্ড ড্রাগ অ্যাডমিনিস্ট্রেশন থেকে লাইসেন্স আদায় করতে না পারায় আইনিভাবে চীনা বাজারে ঢুকতে পারেনি ভারতীয় ওষুধ সংস্থাগুলি।